මහින්ද චින්තන ඉදිරි දැක්මෙන් ග්‍රාමීය ක්‍රීඩක ක්‍රීඩිකාවන්ගේ ක්‍රීඩාව නැංවීම සඳහා විශේෂ වැඩ පිළිවෙළක් ආරම්භ කිරීමට කටයුතු යොදා ඇතැයි ශ්‍රී ලංකා නිදහස් පක්ෂ කටාන ආසනයේ ප්‍රධාන සංවිධායිකා විශේෂඥ වෛද්‍ය සුදර්ශනී ප්‍රනාන්දු පුල්ලේ මහත්මිය පැවැසුවාය.ඒ මහත්මිය එසේ පැවැසුවේ ගම්පහ දිස්ත්‍රික්කයේ සියලුම ක්‍රීඩා සංගම්වල නියෝජිතයන්ගේ සහභාගීත්වයෙන් කටාන වැලිහේනේ පැවැති රැස්වීමකදීය.ගම්පහ දිස්ත්‍රික්කයේ ලියාපදිංචි හා ලියාපදිංචි නොවූ ක්‍රීඩා සංගම්වලට ක්‍රීඩා භාණ්ඩ ලබාදීම මෙදින සිදුවිය.ප්‍රනාන්දු පුල්ලේ මහත්මිය මෙසේද කීවාය.ජනාධිපතිතුමා ක්‍රීඩා කරන අයට අවස්ථාව ලබාදීලා ඔවුන්ව ජාතික තලයට ගෙනල්ලා අද දේශපාලන ප්‍රවාහයට එකතු කරල තියෙනවා.සුසන්තිකා ජයසිංහ වැනි ක්‍රීඩා ක්ෂේත්‍රයේ විශිෂ්ට දස්කම් දැක්වූ ක්‍රීඩක ක්‍රීඩිකාවන් අද දේශපාලනයට පිවිසිලා ඉන්නවා.ඒ සඳහා අවස්ථාව ලබා දුන්නේ ජනාධිපතිතුමායි.